27 հարսանիք

«27 հարսանիք» (անգլ.՝ 27 dresses), 2008 թվականին նկարահանված ամերիկյան ռոմանտիկ կատակերգություն։


== Սյուժե ==
Ջեյն Նիկոլզն այսօր բարդ օր է ունեցել․ նա պետք է միաժամանակ լինի երկու հարսանիքներում, քանի որ ինքն է կազմակերպել երկու հարսանիքներն էլ և երկուսում էլ հարսանքույր է։ Սակայն նա չի հարմարվում այդ տարօրինակ վիճակին՝ չնայած նրան, որ 27 անգամ եղել է այդ դերում։ Եվ ահա նա այս հարսանիքներից մեկում ծանոթանում է Քևին Դոյլի (մի տղայի, որն ամուսնության նկատմամբ ցինիկ հայացքներ ունի) հետ, որն էլ օգնում է նրան տուն հասնել։ Դրա հետ մեկտեղ Ջեյնի քույր Թեսը գնում է Նյու Յորք և սիրահարվում Ջորջին՝ Ջեյնի տնօրենին՝ ցույց տալով, որ նրանք ունեն ընդհանուր նախասիրություններ։ Շուտով նրանք հայտարարում են, որ իրենց հարսանիքը կայանալու է 3 շաբաթից։ Սակայն Ջեյնն ինքն է սիրահարված իր տնօրենին, այդ իսկ պատճառով շատ դժվար էր նրա համար՝ օգնել քրոջը նախապատրաստվելուն։
Ջեյնը, պատրաստվելով հարսանիքին, պետք է հանդիպի հայտնի լրագրողի հետ, որը հարսանիքի մասին հոդվածներ է գրում, որոնցով Ջեյնն այդքան հիանում է։ Սակայն այդ մարդը հենց Քևինն է լինում, որը կյանքում շատ տարբեր է։ Քևինը որոշում է հոդված գրել հարսնաքույր Ջեյնի մասին։ Ջեյնը, չիմանալով նրա մտադրությունների մասին, Քևինին ցույց է տալիս իր բոլոր հարսանեկան զգեստները, որոնք պահարանում արդեն չեն տեղավորվում։ Իսկ Քևինը նկարում է դրանք և ուղարկում իր տնօրենին՝ ասելով, որ վերջինս դեռևս չհրատարակի, քանի որ նա ցանկանում է խմբագրել։ Ջեյնը բարկացած է Թեսի վրա, քանի որ վերջինս իրենց մոր հարսանեկան զգեստը ձևափոխել է իր ճաշակով։
Հաջորդ օրը մեքենայում զրուցելով դրությունից, որը դրվել էր Ջեյնի, Թեսի և Ջորջի միջև՝ Ջեյնը և Քևինը ավտովթարի են ենթարկվում և պետք է մտնեն մոտակա բարը։ Այնտեղ նրանք խմում են, անկեղծ զրուցում, իսկ դրանից հետո գիշերն անց են կացնում մեքենայի մեջ։ Առավոտյան սրճարանում մատուցողը բերում է ամսագիր, որտեղ լինում է Քևինի հոդվածը Ջեյնի մասին։ Դա փչացնում է նրանց հարաբերությունները։
Թեսը խնդրում է Ջեյնին, որ իրենց զույգի մասին պատրաստի սլայդ շոու։ Սակայն Ջեյնը որոշում է, որ Ջորջը պետք է իմանա իր հարսանացուի մասին ողջ ճշմարտությունը և տեսանյութի մեջ դնում է նկարներ, որտեղ Թեսը իր քոլեջի ֆուտբոլային թիմի տղաների հետ նստած ուտում է միս, գրկած է կատվի, կարճ ասած, ոչ այնպես, ինչպես ինքն էր ներկայացել Ջորջի մոտ։ Իրավիճակը վատթարանում է Ջորջի որդեգրի՝ Պեդրոյի խոսքից, որը պատմում է՝ ինչպես է Թեսը օգնել նրան բացել մաքրման ծառայության բիզնես՝ Ջորջի բնակարանի մաքրումը գումարի դիմաց։ Ջորջը վերջ է տալիս հարաբերություններին։
Ավելի ուշ, Ջեյնին կանչելով աշխատանքի, Ջորջը ասում է, որ զգացմունքներ ունի նրա հանդեպ։ Ջեյնը ասում է, որ այսքան ժամանակ աշխատանքի եկել է միայն Ջորջին տեսնելու համար․ նրանք համբուրվում են, սակայն ոչինչ չեն զգում միմյանց հանդեպ։ Ջեյնը հասկանում է՝ ով է իրականում իրեն պետք։ Իմանալով, որ Քևինը հերթական հարսանիքի է, Ջեյնը գնում և ասում է, որ Քևինը իր երազանքների տղամարդն է և իր կյանքի ամենալավ պահերը եղել են նրա հետ։
Մեկ տարի անց Ջեյնը հագնում է իր 28-րդ հարսանեկան զգեստը հենց իր հարսանիքի ժամանակ։ Թեսը լինում է հարսնաքույրը, շփվում է Ջորջի հետ։ Ջեյնի հարսանիքին եկել էին այն 27 հարսները, ում հարսանիքներին ժամանակին եղել էր Ջեյնը։ Նրանք հագել էին Ջեյնի 27 զգեստները։


== Դերերում ==


== Մրցանակներ ==
Golden Trailer Awards
Best Romance Poster
Best Romance TV Spot
Հանդիսատեսի ընտրություն — Favorite Movie Comedy
Teen Choice Awards — Choice Movie: Chick Flick


== Հետաքրիքր փաստեր ==
Մալին Ակերմանը, որը ֆիլմում խաղում է Քեթրին Հեյգլի փոքր քրոջ դերը, իրականում մի քանի ամսով մեծ է Քեթրինից։


== Ծանոթագրություններ ==


== Արտաքին հղումներ ==
Պաշտոնական կայքէջ
Ֆիլմը imdb կայքում
Ֆիլմը Rotten Tomatoes կայքում
Ֆիլմը Metacritic կայքում(չաշխատող հղում)
Ֆիլմը Box Office Mojo կայքում
Ֆիլմը allmovie կայքում
DVD Talk discusses Katherine Heigl’s performance in 27 Dresses(չաշխատող հղում)
ICE.com’s «27 Jewelry Collection» inspired by 27 Dresses Archived 2008-06-26 at the Wayback Machine.
27 Dresses Photo Contest at Tapatap